CELEX: 62012TN0089
Language: el
Date: 2012-02-17 00:00:00
Title: Υπόθεση T-89/12: Προσφυγή της 17ης Φεβρουαρίου 2012 — Repsol YPF κατά ΓΕΕΑ — Ajuntament de Roses (R)

28.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 126/19
            
         Προσφυγή της 17ης Φεβρουαρίου 2012 — Repsol YPF κατά ΓΕΕΑ — Ajuntament de Roses (R)
   (Υπόθεση T-89/12)
   2012/C 126/39
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Repsol YPF, SA (Μαδρίτη, Ισπανία) (εκπρόσωπος: J. B. Devaureix, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ajuntament de Roses [Roses (Girona), Ισπανία]
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει παραδεκτή την προσφυγή, με όλα τα συναφή έγγραφα και αντίγραφα·
            
         
               —
            
            
               να δεχθεί τα προσκομισθέντα αποδεικτικά στοιχεία·
            
         
               —
            
            
               να δεχθεί την παρούσα προσφυγή και να ακυρώσει την απόφαση που εξέδωσε το δεύτερο τμήμα προσφυγών του ΓΕΕΑ στις 5 Δεκεμβρίου 2011 και, κατά συνέπεια, να κάνει δεκτή την υπ’ αριθ. 7 440 407 αίτηση καταχωρίσεως του κοινοτικού σήματος «R» για τα αρχικώς ζητηθέντα προϊόντα της κλάσεως 25 και για τα προϊόντα της κλάσεως 35 για τα οποία δεν έγινε δεκτή η καταχώριση του σήματος·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «R» για προϊόντα και υπηρεσίες των κλάσεων 25, 35 και 41 (αίτηση υπ’ αριθ. 7440407)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Ajuntament de Roses
   
      Αντιταχθέν σήμα ή σημείο: Το καταχωρισμένο υπ’ αριθ. 2593913 ισπανικό εικονιστικό σήμα για προϊόντα και υπηρεσίες των κλάσεων 6, 9, 16, 25 και 35
   
      Απόφαση του τμήματος ανακοπών: Δεκτή η ανακοπή για ορισμένα προϊόντα και υπηρεσίες, κατά των οποίων στρέφεται, των κλάσεων 25 και 35, και απόρριψη της αιτήσεως καταχωρίσεως για τα προϊόντα αυτά.
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Εσφαλμένη εφαρμογή του άρθρου 8, παράγραφος 1, στοιχείο β', του κανονισμού 207/2009, δεδομένου ότι μεταξύ των επίμαχων σημάτων δεν θα υπήρχε κίνδυνος συγχύσεως.